বলার অপেক্ষা রাখে না, সব মিলিয়েই ছিনতাই পরিস্থিতি অত্যন্ত বিপদজনক পর্যায়ে পৌঁছে গেছে। এটা আসলেও সরকারের ব্যর্থতা নাকি পর্দার অন্তরালে ক্ষমতাসীনরা প্রশ্রয় দিচ্ছেন বলেই জনগণের জীবন নিরাপত্তাহীন হয়ে পড়েছে- এ ধরনের প্রশ্নের উত্তর কিন্তু সরকারের পক্ষে যাবে না। কারণ, ছিনতাই-চাঁদাবাজি শুধু নয়, খুন ও গুমের মতো ভয়ংকর অপরাধও বেড়ে আসছে বর্তমান সরকার ক্ষমতায় আসার পর থেকে। সাম্প্রতিক সময়ে কথিত বন্দুকযুদ্ধ তো সাধারণ মানুষের মধ্যেও ভীতি-আতংক ছড়িয়ে দিয়েছে। কিন্তু কোনো পর্যায়েই সরকার ছিনতাই প্রতিরোধের জন্য ফলপ্রসূ কোনো উদ্যোগ নেয়নি। এজন্যই মানুষকে ছিনতাইকারীদের খপ্পড়ে পড়তে হচ্ছে।